Neuvoston asetus (EY) N:o 1190/96, annettu 26 päivänä kesäkuuta 1996, hedelmä- ja vihannesalalla sovellettavan perus- ja ostohinnan vahvistamisesta markkinointivuodeksi 1996/97



Virallinen lehti nro L 156 , 29/06/1996 s. 0004 - 0010



NEUVOSTON ASETUS (EY) N:o 1190/96, annettu 26 päivänä kesäkuuta 1996, hedelmä- ja vihannesalalla sovellettavan perus- ja ostohinnan vahvistamisesta markkinointivuodeksi 1996/97 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1) ja erityisesti sen 16 artiklan 1 kohdan, ottaa huomioon komission ehdotuksen (2), ottaa huomioon Euroopan parlamentin lausunnon (3), ottaa huomioon talous- ja sosiaalikomitean lausunnon (4), sekä katsoo, että asetuksen (ETY) N:o 1035/72 16 artiklan 1 kohdan mukaan mainitun asetuksen liitteessä II luetelluille tuotteille ja markkinointivuosille on vahvistettava perus- ja ostohinta; kyseisten tuotteiden markkinointivuodet ovat edellä mainitun asetuksen 1 artiklan 3 kohdan mukaisesti seuraavat: - tomaatit ja munakoisot 1 päivästä tammikuuta 31 päivään joulukuuta, - aprikoosit 1 päivästä toukokuuta 31 päivään elokuuta, - persikat ja nektariinit (mukaan lukien brugnole-lajike) 1 päivästä toukokuuta 31 päivään lokakuuta, - kukkakaalit ja syötäväksi tarkoitetut viinirypäleet 1 päivästä toukokuuta 30 päivään huhtikuuta, - sitruunat ja päärynät 1 päivästä kesäkuuta 31 päivään toukokuuta, - omenat 1 päivästä heinäkuuta 30 päivään kesäkuuta, - mandariinit, satsumat ja klementiinit 1 päivästä lokakuuta 15 päivään toukokuuta, - appelsiinit 1 päivästä lokakuuta 15 päivään heinäkuuta, asetuksen (ETY) N:o 1035/72 16 artiklan 1 kohdan kolmannen alakohdan mukaan perus- tai ostohintaa ei pitäisi vahvistaa markkinointivuoden alun ja lopun vähäisen kaupan ajanjaksojen aikana, hedelmien ja vihannesten perus- ja ostohintaa vahvistettaessa olisi otettava huomioon yhteisen maatalouspolitiikan tavoitteet; yhteisen maatalouspolitiikan tavoitteita ovat erityisesti kohtuullisen elintason takaaminen maatalousväestölle, tarvikkeiden saatavuuden turvaaminen ja kohtuullisten kuluttajahintojen takaaminen, ja perushinnat on vahvistettava niiden hintanoteerausten keskiarvon perusteella, jotka on todettu viimeisen kolmen vuoden aikana yhteisön edustavimmilla tuotantomarkkinoilla tuotteelle, jolle on määritetty kaupalliset ominaisuudet, kuten lajike tai tyyppi, laatuluokka, koko ja pakkaaminen; ostohinnat on vahvistettava asetuksen (ETY) N:o 1035/72 16 artiklan 3 kohdan mukaisesti perushinta huomioon ottaen, ON ANTANUT TÄMÄN ASETUKSEN: 1 artikla Markkinointivuonna 1996/97 hedelmien ja vihannesten perus- ja ostohinnat, niiden soveltamisjaksot ja laadut, joihin niitä sovelletaan, vahvistetaan liitteessä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 26 päivänä kesäkuuta 1996. Neuvoston puolesta M. PINTO Puheenjohtaja (1) EYVL N:o L 118, 20.5.1972, s. 1, asetus sellaisena kuin se on viimeksi muutettuna asetuksella (EY) N:o 1363/95 (EYVL N:o L 132, 16.6.1995, s. 8). (2) EYVL N:o C 125, 27.4.1996, s. 38 (3) Lausunto annettu 23 päivänä toukokuuta 1996 (sitä ei ole vielä julkaistu virallisessa lehdessä). (4) Lausunto annettu 24 päivänä huhtikuuta 1996 (sitä ei ole vielä julkaistu virallisessa lehdessä). LIITE PERUSHINTA JA OSTOHINTA KUKKAKAALIT 1 päivän heinäkuuta 1996 ja 30 päivän huhtikuuta 1997 väliseksi ajaksi >TAULUKON PAIKKA> Nämä hinnat koskevat pakattuja, laatuluokkaan I kuuluvia kukkakaaleja, joiden lehdet on tasattu. TOMAATIT 1 päivän heinäkuuta ja 30 päivän marraskuuta 1996 väliseksi ajaksi >TAULUKON PAIKKA> Nämä hinnat koskevat pakattuja, laatuluokkaan I kuuluvia pyöreitä ja uurteisia tomaatteja, joiden halkaisija on 57-67 millimetriä. MUNAKOISOT 1 päivän heinäkuuta ja 31 päivän lokakuuta 1996 väliseksi ajaksi >TAULUKON PAIKKA> Nämä hinnat koskevat pakattuja munakoisoja, - jotka kuuluvat laatuluokkaan I ja ovat muodoltaan pitkänomaisia ja joiden halkaisija on yli 40 millimetriä, - jotka kuuluvat laatuluokkaan I ja ovat muodoltaan pallomaisia ja joiden halkaisija on yli 70 millimetriä. PERSIKAT 1 päivän heinäkuuta ja 30 päivän syyskuuta 1996 väliseksi ajaksi >TAULUKON PAIKKA> Nämä hinnat koskevat pakattuja, laatuluokkaan I kuuluvia Amsden, Cardinal, Charles Ingouf, Dixired, Jeronimo, J.H. Hale, Merril Gemfree, Michelini, Red Haven, San Lorenzo, Springcrest ja Springtime -lajikkeen persikoita, joiden halkaisija on 61-67 millimetriä. NEKTARIINIT (mukaan lukien brugnole-lajike) 1 päivän heinäkuuta ja 31 päivän elokuuta 1996 väliseksi ajaksi >TAULUKON PAIKKA> Nämä hinnat koskevat pakattuja, laatuluokkaan I kuuluvia Armking, Crimsongold, Early sun grand, Fantasia, Independence, May Grand, Nectared, Snow Queen ja Stark red gold -lajikkeen nektariineja, joiden halkaisija on 61-67 millimetriä. APRIKOOSIT 1 päivän heinäkuuta ja 31 päivän heinäkuuta 1996 väliseksi ajaksi >TAULUKON PAIKKA> Nämä hinnat koskevat pakattuja, laatuluokkaan I kuuluvia aprikooseja, joiden halkaisija on yli 30 millimetriä. SITRUUNAT 1 päivän heinäkuuta 1996 ja 31 päivän toukokuuta 1997 väliseksi ajaksi >TAULUKON PAIKKA> Nämä hinnat koskevat pakattuja, laatuluokkaan I kuuluvia sitruunoja, joiden halkaisija on 53-62 millimetriä. PÄÄRYNÄT (muut kuin päärynäviinin valmistukseen tarkoitetut) 1 päivän heinäkuuta 1996 ja 30 päivän huhtikuuta 1997 väliseksi ajaksi >TAULUKON PAIKKA> Nämä hinnat koskevat pakattuja - laatuluokkaan I kuuluvia Beurré Hardy, Bon Chrétien Williams, Conférence, Coscia (Ercolini), Crystallis (Beurré Napoléon, Blanquilla, Tsakonika), Dr. Jules Guyot (Limonera) et Rocha -lajikkeen päärynöitä, joiden halkaisija on vähintään 60 millimetriä, - laatuluokkaan I kuuluvia Empereur Alexandre (Kaiser Alexandra Bosc) -lajikkeen päärynöitä, joiden halkaisija on vähintään 70 millimetriä. SYÖTÄVÄKSI TARKOITETUT VIINIRYPÄLEET 1 päivän elokuuta ja 20 päivän marraskuuta 1996 väliseksi ajaksi >TAULUKON PAIKKA> Nämä hinnat koskevat pakattuja, laatuluokkaan I kuuluvia Regina dei Vigneti, Sultanine, Regina (Mennavacca bianca, Rosaki, Dattier de Beyrouth), Italia, Aledo, Ohanes (Almería) ja D. Maria -lajikkeen syötäväksi tarkoitettuja viinirypäleitä. OMENAT (muut kuin omenasiiderin valmistukseen tarkoitetut) 1 päivän elokuuta 1996 ja 31 päivän toukokuuta 1997 väliseksi ajaksi >TAULUKON PAIKKA> Nämä hinnat koskevat pakattuja - laatuluokkaan I kuuluvia Reine des reinettes ja Verde Doncella -lajikkeen omenia, joiden halkaisija on vähintään 65 millimetriä, - laatuluokkaan I kuuluvia Delicious Pilafa, Golden Delicious, James Grieve, Red Delicious, Reinette grise du Canada ja Starking Delicious -lajikkeen omenia, joiden halkaisija on vähintään 70 millimetriä. MANDARIINIT 16 päivän marraskuuta 1996 ja 28 päivän helmikuuta 1997 väliseksi ajaksi >TAULUKON PAIKKA> Nämä hinnat koskevat pakattuja, laatuluokkaan I kuuluvia mandariineja, joiden halkaisija on 54-69 millimetriä. SATSUMAT 16 päivän lokakuuta 1996 ja 15 päivän tammikuuta 1997 väliseksi ajaksi >TAULUKON PAIKKA> Nämä hinnat koskevat pakattuja, laatuluokkaan I kuuluvia Unshiu (owari) -satsumia, joiden halkaisija on 54-69 millimetriä. KLEMENTIINIT 1 päivän joulukuuta 1996 ja 15 päivän helmikuuta 1997 väliseksi ajaksi >TAULUKON PAIKKA> Nämä hinnat koskevat pakattuja, laatuluokkaan I kuuluvia klementiinejä (Citrus reticulata, Blanco), joiden halkaisija on 43-60 millimetriä. MAKEAT APPELSIINIT 1 päivän joulukuuta 1996 ja 31 päivän toukokuuta 1997 väliseksi ajaksi >TAULUKON PAIKKA> Nämä hinnat koskevat pakattuja, laatuluokkaan I kuuluvia Moro, Navel, Navellina, Salustiana, Sanguinello ja Valencia late -lajikkeen appelsiineja, joiden halkaisija on 67-80 millimetriä. Huomautus: Pakattujen tuotteiden pakkauskustannusten vaikutus ei sisälly tässä liitteessä esitettyihin hintoihin.